Diari Oficial de la Generalitat Valenciana


Sumari del DOGV 6703, del 31-01-2012 (2012/829)

RESOLUCIÓ de 25 de gener de 2012, per la qual es corregixen errades de la Resolució de 15 de novembre de 2011, del director general de Recursos Humans de la Sanitat, per la qual es convoca concurs per a la provisió de la plaça de cap del Servici d'Anàlisis Clíniques de l'Hospital Arnau de Vilanova de València dependent de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6703

Data del DOGV
:   31-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/829


Data del document
:   29-01-2012

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 25 de gener de 2012, per la qual es corregixen errades de la Resolució de 15 de novembre de 2011, del director general de Recursos Humans de la Sanitat, per la qual es convoca concurs per a la provisió de la plaça de cap del Servici d'Anàlisis Clíniques de l'Hospital Arnau de Vilanova de València dependent de la Conselleria de Sanitat. [2012/829]  
Advertida una errada material en la base 2.2.b Titulació corresponent, en la Resolució de 15 de novembre de 2011, del director general de Recursos Humans de la Sanitat, per la qual es convoca concurs per a la provisió de la plaça de cap del Servici d'Anàlisis Clíniques a l'Hospital Arnau de Vilanova dependent de la Conselleria de Sanitat (DOCV núm. 6690, de 12 de gener de 2012), ja que s'han omés les titulacions exigides per a poder participar en el concurs per a la seua provisió reglamentària, es publica novament la base 2.2.b de la convocatòria esmentada:  
  
2. Requisits exigits  
b) Posseir la titulació corresponent.  
Trobar-se en possessió del títol de llicenciat o doctor en Medicina i Cirurgia i posseir el títol de metge especialista corresponent, expedit pel Ministeri d'Educació i Ciència.  
Els aspirants que opten a la plaça amb l'especialitat d'Anàlisis Clíniques hauran de posseir qualsevol dels títols següents:   
Títol de llicenciat o doctor en Medicina i Cirurgia i posseir el títol de metge especialista corresponent, expedit pel Ministeri d'Educació i Ciència.  
Títol de llicenciat o doctor en Farmàcia i posseir el títol de farmacèutic especialista corresponent, expedit pel Ministeri d'Educació i Ciència.  
Títol de llicenciat o doctor en Ciències Químiques i acreditar la seua formació en l'especialitat de què es tracte per mitjà de diploma expedit per l'escola d'especialització corresponent o formació completa com a químic intern resident, realitzats en centres acreditats o reconeguts amb la superació prèvia de la prova nacional selectiva establida en les disposicions vigents.   
Títol de llicenciat o doctor en Ciències Biològiques i acreditar la seua formació en l'especialitat de què es tracte per mitjà de diploma expedit per l'escola d'especialització corresponent o formació completa com a biòleg intern resident, realitzats en centres acreditats o reconeguts amb la superació prèvia de la prova nacional selectiva establida en les disposicions vigents.   
La present correcció inicia novament el termini de presentació d'instàncies, que serà d'un mes, comptador des de l'endemà de la seua publicació en el Diari Oficial de la Comunitat Valenciana.  
  
  
València, 25 de gener de 2012.- El director general de Recursos Humans de la Sanitat: Francisco Soriano Cano.